bavarian-nlp/barwiki-20250901 huggingface dataset:
Jiddische Phonologie

Es git vill fonologische Untaschidd zwischn de vaschiḏnan Jiddischn Dialektt. D folngada Iwasicht richtt se nou an heiting Standardjiddischn, es wou in n frejn 20. Jh. gschaffn woan is un i pedagogische Kontextt gfunna wean ko.
Konsonantna.
In n Jiddischn kennt ma d noustejatn Konsonantna:
Wej i d slawischn Sprochn, mid dej wou s Jiddisch vill Kontakt ghobt houd (Russisch, Weißrussisch, Poulisch un Ukrainisch), owa genga s Neihouchdeitsch hom d stimmlousn Laut scheja koa oda goa koa Aspiration neda. Entgeng an Deitschn fahlt aa d Auslautvaheatung. Es git owa a regressiva Assimilisazion vo da Stimmhaftigkait, z. B. wiad ('says') wej gsogt oda (Vuarred) wej .
Vokalna.
Dej oafachn Vokal von n Standardjiddischn san:
Weitas, kinna dej Sonorantn u aa unbatonta Silm furma, z.B:
Dej Lautt u kinna aa wej Silmkeann douheakumma, owa blouss wej Allophon (oda Lautvariantna) zou an , nou an zwilefzatn (bilabialn) reschpektiiv en zungruggatn (dorsaln) Konsonantal.
Lautlicha Vagleich.
Dej am mejan deitlingan Untaschidd finna se ba de Vokall. D Konsonantn von n Oustjiddischn hom weitas, wej uam bschrim, an stoakn slawischn Eifluss. Dazou ghejan vamoutle aa d stimmhaftn Aslautt u d palatalnan Konsonantna. Wej aa ba d boarischn u deitschn Loanweata in Bejmischn is weitas a "pf" in n Õlaut a "f" un in n Inlaut a "p", vgl. פֿונט /funt/, עפּל /ɛpl/ u קאָפּ /kɔp/. A Tabelln mid de entsprechatn Vokall wisawi en Alemannischn, en Noadboarischn, en Mittlhouchdeitschn un en Neihouchdeitschn is dej dou.
Faun (Esselbach)

De Eihede Faun is a zua Gemarkung Fürstlich Löwensteinscher Park vo da boarischn Gmoa Esselbach im untafränkischn Landkroas Moa-Spessart ghearnds Forsthaus.
Geografie.
Faun liagt auf im Spessart und buidt zum Tei a Exklave vo da Gmoa Esselbach im Fürstlich Löwensteinschen Park. De Eihede befindt se boa da Mindung vom Heinrichsbach in an Wachenbach zwischn Alte Wachenmühle und Neue Wachenmühle.
Geschichte.
Des Forsthaus is im Joar 1817 im Rohma vom Zaunbau fian Löwensteinschen Wildpark earicht worn. Es is nochm oititalischn Gott vom Woid bnennt worn.
Konsonant

I da artikulatorischn Phonetik is a Konsonant a Sprouchlaut, da wou mit leichta, halwata oda ganza Blockiring von n Vokaltrakt assagredt wiad. Beispill san es , wou lefzad (labial); es , wou zungspitzad (apikal); es , wou zungruggad (dorsal); es , wou ganz hint ban Stimmõsatz (glottal); es u , wou duach a Hindanis streamad (frikativ) un es u , wou duach d Nosn (nasal) assagredt wiad.
Wal d miglechn Lautt i d Sprouchn vill mejara han wej d Bouchstoom in n Alphabet, hom se d Leitn es Internazionala Phonetischa Alphabet (IPA) assadenkt, um an ejdaran Laut a oingas Zoichn zen gem. Aingle hod owa s Alphabet uaft wenga Lautt wej Konsonantna, dass ma Bochstomkombinaziona heanimmt, wej deitsch "ch" u "sch" oda Diakritika af d Zoichn setzt, wej d Hatschkala ban bejmischn "š" u "č", manchane Bouchstom hom owa aa vaschinane Assprochn, z. B. dass a "d" af deitsch in Aslaut wej a "t" asgsprochn wiad.
Etymologi.
Es Woat "Konsonant" kumt von n Lateinisch cōnsonāns "midklingad, midrouffad", wos a Loaniwasetzing (Calque) von n Grichischn (sýmfōnon) is. Da Dionysius Thrax had d Konsonantna aso gnennt ghobt, wal s zamm mid an Vokal asgsprocha wean. Dej Konsonantna houd ar aftoalt af d ἡμίφωνα, d "holbrouffadn", fia d Kontinuantna (Frikativ un Approximantn) u d ἄφωνα, d "ned-rouffadn", fia d Plosiv.
Heit woiss ma owa, dass des ned zendsthi i d ganzn Sprochn ganz aso is, wej dass ma amol gmoint houd, sua findt ma aa Plosiv, dej wou koa Vokall ned hom, wej bspw. in Nuxalk z Kanada, wos mid doudazou beitrong houd, dass d Konsonantn heintztoḡ aa nimma aswej a "midgreifta Lautt" defeniad wean.
Bouchstom.
Es Woat Konsonant ko aa an Bouchstom von an Alphabet moina, da wou fia an Konsonantn stejt. Dej 21 Konsonantn von n Alphabet san B, C, D, F, G, H, J, K, L, M, N, P, Q, R, S, T, V, W, X, Z, un ej amols Y. Es Y stejt in n Deitschn ned grouss fia an Konsonantn, owa ma ko s in deitschn fia i n Fremdweatan wej "Yorkshire-Terrier" finna.
Konsonantn u Vokall.
A weitane Definizion is, dass d Konsonantn u d Vokall vaschinane Toal von ara Silm furma. An mejara tejnatn oda rouffadn Toal vo da Silm nennt ma Silmspitz oda Silmkean"," gwenle is des a Vokal, dej wenga tejnatn Randlaut vo da Silm (Onhiab u Aslaut) san gwenle Konsonantna. Beispill fia Silmstruktuan waratn CV, V u CVC, wou C fiaran Konsonantn u V fiaran Vokal stejt.
Karakteristika.
An ejdara Konsonant ko nou gwisse Karakteristika klassifiziad wean:
Konsonant wean duach Kombinaziona vo de gnenntn Karakteristika bschrim, wej bspw. "stimmlous-alveolara Plosiv" fia . De mejran Karakteristika nennt ma nea wenn s an Untaschid i da Sproch machn.
Ba manchane Konsonantnpoa, wej ba "p:b", "t:d", untascheidt ma aa an relativn Kraftafwand fortis u lenis, wos ma owa mejara fonologisch wej fonetisch sigt.
Alte Wachenmühle

De Eihede Alte Wachenmühle (aa: Wagenmühle (alte)) is a zua Gemarkung Esselbach vo da boarischn Gmoa Esselbach im untafränkischn Landkroas Moa-Spessart ghearnde Mui.
Geografie.
Alte Wachenmühle liagt auf links vom Wachenbach im Spessart zwischn Heinrichsmühle und Faun boa Kieseckersmühle. Boa da Eihede is de sidliche vo de zwoa Exklavn im Noadn vo da Keangemarkung.
Gschicht.
De Eihede Alte Wachenmühle is 1429 „Mule in der Wachenbach“ gnennt worn. De Mui hod bis uma 1890 gmoin. Zwischn 1919 und 1922 is do fia Steinmark elektrischer Strom eazeigt worn.
Neue Wachenmühle

De Eihede Neue Wachenmühle (aa: Wagenmühle (neue)) is a zua Gemarkung Esselbach vo da boarischn Gmoa Esselbach im untafränkischn Landkroas Moa-Spessart ghearnde Mui.
Geografie.
Neue Wachenmühle liagt auf links vom Wachenbach im Spessart zwischn Faun und da Mindung vom Höchsterbrunnengraben. Boa da Eihede is de nerdliche vo de zwoa Exklavn im Noadn vo da Keangemarkung.
Gschicht.
De Eihede Neue Wachenmühle is 1696 durchn Bau vo oana Mui duach an Sohn vom Besitza vo da scho bständn Wachenmühle eastondn.
Heinrichsmühle (Esselbach)

De Eihede Heinrichsmühle is a zua Gemarkung Steinmark vo da boarischn Gmoa Esselbach im untafränkischn Landkroas Moa-Spessart ghearnde Mui.
Geografie.
Heinrichsmühle liagt auf links vom Wachenbach im Spessart zwischn da Vaoanigung vo Esselbach und Steinmarker Bach zum Wachenbach und Alte Wachenmühle.
Gschicht.
De Eihede Heinrichsmühle is uma 1700 Lohmühle gnennt worn. De Mui hod bis 1940 gmoin.
Kieseckersmühle

De Eihede Kieseckersmühle is a zua Gemarkung Steinmark vo da boarischn Gmoa Esselbach im untafränkischn Landkroas Moa-Spessart ghearnde Mui.
Geografie.
Kieseckersmühle liagt auf rechts vom Heinrichsbach im Spessart zwischn Schleifthor und da Mindung in an Wachenbach.
Gschicht.
De Eihede Kieseckersmühle is 1693 duachn Bau vo oana Mui entstondn. De Mui is 1790 eaweitat worn.
Sylvan im Weihersgrund

De Eihede Sylvan im Weihersgrund is a Forsthaus, wo zua Gemarkung Fürstlich Löwensteinscher Park vo da boarischn Gmoa Bischbrunn im untafränkischn Landkroas Moa-Spessart gheat.
Geografie.
Sylvan im Weihersgrund liagt auf im Spessart und buidt a Exklave vo da Gmoa Bischbrunn im Fürstlich Löwensteinschen Park. De Eihede befindt se auf oana Lichtung links vom Heinrichsbach zwischn da Vaoanigung vo Metzenbach und Weihersbach zum Heinrichsbach und Schleifthor.
Gschicht.
Sylvan im Weihersgrund is in de Joar 1817 bis 1819 im Rohma vom Zaunbau fian Löwensteinschen Wildpark ois Forsthaus earicht und nochm remischn Gott vom Woid bnennt worn. 1948 is de Eihede zu oana Wiatshaus umgwondejt und 1972 am Deitschn Ojpnvaoan vapocht worn.
Numidische Schrift

D numidische oda aa libysche Schrift is a Alphabetschrifd, d wou ma von n 3. Jh. v. bis zen 3. Jh. n. Kr. umatum z Noadafrika fia s Numidisch oda d altlibyschn Dialektt gnutzd ghobt houd. Es is a Konsonantnschriftd oda Abdschad, wou ma nea d Konsonantn u ned Vokal von an Woat schreibt. Gwissamaaßn a Asnom is a Graphem fia an Vokal i Endposizion. Aa d Geminazion oda Konsonantnleng hod ma ned gschrim. D Schriftrichting is untaschidle gweng.
Gschichtt.
Dej Schrifdzoichn loua se niad von n fenizisch-punischn Alfabet oloatn. Nou an Robert Kerr hod ma d Schrift omed unta da Herrschaft von n Massinissa entwicklt. As da libyschn Schrift hod se dej vo de Tuareg gnutzteTifinaγ-Schrift entwicklt.
Varbroiting un Antziffaring.
Bislang hod ma umma 1.200 Inschriftn in Raum zwischn Mittlmeja, Nil, Niger u d Kanarn gfunna. Am grejssan is d Dichtn vo Inschriftn z Tunesien un i de õgrenzatn Gebejtt z Algerien. Es loua se zwou groussa Gruppn vo da Schrifd unnascheiḏn: a estlinga Variantn mid da Westgrenz z Algeria un a westlinga Fuam mid mejara Zoichn. Dawal d westlinga Schrifd nea toalweis antziffat is, hod ma d Lautweat vo d Zoichn vo da estlinga Varietejt fast vollstende bstimma kenna. Asschloḡ gemd fia d Antziffaring is dej fenizischa Bilingue õn n Pfeilagrobmol z Thugga i Tunesien gweng, dej wou ma af s 2. Jh. v. Kr. datiat. D westlinga Variantn wiad ej amols aa „Libysch-beaberische Schrifd“ ghoissn. Z Marokko hod ma scheints vo da westlingan Variantn umma 100 Inschriftn gfunna.
D estlicha Variantn.
Dej estlicha Variantn, wou mid Hilf vo da fenizisch-numidischn Bilingue vo Thugga entziffad woan is, findt se in n folngatn, zamm mid da Umschrid, en fenizischn Entsprechungan un en Tifinaγ.
Torhaus Aurora

De Eihede Torhaus Aurora is a Forsthaus, wo zua Gemarkung Bischbrunner Forst vo da boarischn Gmoa Bischbrunn im untafränkischn Landkroas Moa-Spessart gheat.
Geografie.
Torhaus Aurora liagt auf noadwestli vom Doaf Bischbrunn on da Stootsstroß 2312 (friaha Bundesstroß 8) zwischn da Kreuzhöhe und da Palmshöhe.
Gschicht.
Torhaus Aurora hod bis 1789 ois Zojstation, donoch ois Forsthaus diant. 1796 is fias domoige hejzane Fojtorhaus a Haus aus Stoa baut worn.
Torhaus Aurora is spatstns ob 1824 vo Bischbrunn vawoit.
Breitsol

De Eihede Breitsol is a Owesn, wo zua Gemarkung Bischbrunner Forst vo da boarischn Gmoa Bischbrunn im untafränkischn Landkroas Moa-Spessart gheat .
Geografie.
Breitsol liagt auf noadwestli vom Doaf Bischbrunn boam Gipfi vom Geiersberg.
Gschicht.
Breitsol is noch am zwoatn Noma vom Geiersberg bnennt worn. Vo 1966 bis 2008 is do fias Feansehn gsendt worn.
Schleifmühle (Bischbrunn)

De Eihede Schleifmühle is a Mui, wo zua Gemarkung Bischbrunner Forst vo da boarischn Gmoa Bischbrunn im untafränkischn Landkroas Moa-Spessart gheat.
Geografie.
Schleifmühle liagt auf sidli vom Doaf Bischbrunn om Schleifbach.
Gschicht.
Schleifmühle is spatstns ob 1824 vo Bischbrunn vawoit.
Ghana

Ghana (/ˈɡɑːnə/), amtle Republik Ghana, is a Land z Westafrika om Golf vo Guinea. Midrana Flechn vo 238,535 km² ligt s zwischn da Helfnboagstodn (aa Côte d’Ivoire) in Westn, Burkina Faso in Noaḏn, Togo in Oustn un n Atlantischn Mear in Siḏn. 
Da ejascht lenga doublimane Stoot, en wou ma af n Territorium von n heitinga Ghana fassn ko, gejd af s 11. Jh. zrugga un wiad da Bono-Stoot ghoissn. Vill weitane Kinereich un ondana Stootn hod s iwa d Jh. gem, vo dej wou es Kinereich vo Dagbon un es Ashanti-Reich dej am mejran mechtingan gwen han. Dasida en 15. Jh. houd es Portugisischa Reich, gfulgt vo ondana Eiropejscha Mechtna, zwengs de Handlsrechtt dej Gengd ospenste gmacht, bis dass d Britn zen End in spaadn 19. Jh. d Kontroll ganz oglaart u eigsackt hom. Nou mejara wej 100 Jouala vo Widaborschtekait, san en 6. Miarz 1957 dej veja Kolonialgengatn (Gold Coast, Ashanti, Northern Territories u Britisch Togoland) zou Ghana zomgfejad woan aswej a unoḇhangiḡa Dominion von n Commonwealth of Nations. En 1. Juli 1960 is s a Repablik woan.
D Bvelkaring vo Ghana's is umma 30 million un umfasst a haffa ethnischa, linguistischa u religjesa Gruppn. Nou an Zensus vo 2010, san 71.2% vo da Bvelkaring Christn, 17.6% Muslimma u 5.2% hom an tradizionelln Glam. D buntscheckada oda gmischta Geografi u Natua dastreckt se vo de ommearnatn Sawannan bis i d tropischn Rengwalda.
Ghana is a oahaitlinga konstituzionella Demokrati gfejad von an Presidentn, da wou a Stootsowahapt un a Reḡiringsowahapt is. Ghana hod se mid san woksadn wiatschaftling Tafulg u san demokratischn politischn System zourana westafrikanischn Regionalmacht viragowad. Es is a Mitglid vo da Bewegung vo de Blockfrein Stootn vo da Afrikanischn Union, vo da Westafrikanischn Wiatschoftgmoischaft (ECOWAS), vo da Grupn vo d 24 (G24) u von n Commonwealth vo de Nazionna.
Stimmhaftigkeit

Stimmhaftekait oda Tounadhait is a Bagrif i da Fonetik u Fonologi fia s Baschreim vo Sprochlautnan. D Lautt kinna stimmlous, resp. ned tounad, oda aa stimmhaft, resp. tounad, saa. Da Bagrif wiad owa "zwi-sinnade" gnutzd:
I de mejran eiropejschn Sprochnan, bsundas mid da Asnam von n Islendischn, san d Vokall un ondane Sonorantn (wej "m, n, l" u "r") modal stimmhaft.
Bei da Klassifikazion von en Sprochlautnan san stimmhaft u sitmmlous gwenle blouss Stempfl oda Wappal fia a Gruppn vo Fonna u Fonemma.
Notazion.
Des Internazionala Fonetischa Alfabet houd vaschinane Bouchstamma fia vill stimmlous u stimmhafta Poar vo Konsonantn (Obstruentn), wej nou en Modl vo [p b], [t d], [k ɡ] u [q ɢ]. Nemmadem git s weitas a diakritischs Zoichn fia d Stimmhaftekait: ⟨⟩. Dea Diakritika wean typischaweis ba Bouchstamma gnutzd, dej wou gwenle stimmlous san.
I Unicode san dea kodiatn Symbol U+032C ◌̬ COMBINING CARON BELOW (HTML &amp;#812;) u U+0325 ◌̥ COMBINING RING BELOW (HTML &amp;#805;).
Dej Daweitarunga zen IPA (extIPA) hom a Notazion fia a toalnata Sonorisiring (Vastimmhafting, Sonorisazion) un a Entsonorisiring wej aa fia a Õfangs-Vastimmhafting.
D toalnata Sonorisiring ko aa leicht un uvaendat furtlaffad, oreissad oda schwankad in n Grod vo da Sonorisazion saa. Se findt se in n standardmaassing IPA i Schreibweisnan wej [ᵇb̥iˑ] un [ædᵈ̥].
Gradd vo da Sonorisiring.
Es git zworaloi Parameta oda Axn fia n Grod vo da Stimmhaftekait, d Stiakn (Intensitejt) u d Daua (Durazion). Wenn a Toun "holwad stimmhaft" oda "toalnad stimmhaft" gnennt wiad, woiss ma nu niad, wos d Sonorisiring schwoch (vo gringa Intensitejt) oda oreissad (vo kuaza Zeid) is.
Stimmhaftekait u Kraft.
Oa Sprochn hom Obstruentn vo da Fuam gengiwa , aa wenn d Stimmhaftekait (oda aa d "Stimmõsatzzeit") durtn koa Rolln ned spillt. Den Untaschid hoisst ma Fortis-Lenis-Kontrast oda aa d "Spannkraft" (engl. "tenseness"). Beispill doudafia findt ma midunta in n Alemannischn un n Boarischn. Stimmhafta Obstruentn git s durtn praktisch nea unta romanischn oda slawischn Eifluß wej in n Tischlwongarischn un in n Gottschearischn.
Tunesien

Tunesien oda Tunesia (arab. تونس, tūnis, [ˈtuːnɪs]), vullstende Tunesischa Repablik (arab. الجمهورية التونسية, al-ǧumhūriyya at-tūnisiyya, franz. République tunisienne), is a Stoot z Noadafrika, da wou af n Noadn un af n Oustn min Mittlmear (1 566 Kilometa Gstodn), af n Westn mid 965 Kilometa Grenz mid Algeria un af n Sidsidoustn mid 459 Kilometa Grenz mid Libyen zamma stoussd oda zammroint. D Haptstod Tunis ligt in n Noadoustn von n Land, õn n End vo da gleichnomatn Bucht, en Gulf vo Tunis. Mejra wej 30 % vo da Owaflechn von n Land wiad vo da Sahara vanumma, es Iwa han Beaḡreḡiona u fruchtbora Eemman.
Tunisia is s Zentrum vo da Kultua vo Capsa, heit Gafsa, oina mesolithischn Kultua, dej wou s duatn von n 10. bis i s 6. Joatausnd v. Kr. gem houd. Es Landl is aa s Wejḡal vo da Karthagischn Ziwelisazion, dej wou, nu bvua dass a Toal von n vaointn Numidjen woan is, ara irnana Blej in n 3. Jh. v. Kr. ghobt houd u spada nou a wichtes Provinzal von n Rejmischn Reich woan is. Long, speziell za Zeit vo d Osmanna, hod ma aa "Regentschaft vo Tunis" (franz. Régence de Tunis) gsogt; Tunisia is en 12. Moa 1881 mid da Untaschrifd von n Vatroḡ vo Bardo a franzejsischs Protektorat woan. Ba da Unohangekait, en 20. Miarz 1956 is s zejascht unta n Lamine Bey, en neinzeantn u letzatn Bey vo da Dynasti vo d Husseinitn, a konstituzionella Monarchi gweng. En 25. Jule 1957 is d Repablik proklamiad u da nazionalna Fejara Habib Bourguiba is da ejascht President vo da tunesischn Repablik wuan. 
Da President Bourguiba hod nou dreißg Jouana es Land awl weita u mejra vire bracht u modeanisiad, bis dass af s End schou scheja uniwatroffn i Spezlwiatschaft u steingatn Islamismus gweng is. In n 1987a Joua is da Held u Fejara von n Premierminista Zine el-Abidine Ben Ali owa 'varrammt' woan. Aa da neia President hod deja generelln Zill von Burgibismus vafulgt u d Wiatschaft vullas libaralesiad, owa aa a autoritativa u polezei-gstitzta Presidentnherrschaft asgejbt, d wou karakterisiad gweng is duach a ganz a houcha Wichtekait von en Hentafholtn u Se-Schmian-Loua. Da Ben Ali is en 14. 11. 2011 nou von n Pewl un n Vulk inrana Revoluzion von n Troun oiagschuckad woan; u zwengs an intanazionalnan Haftbföll is ar nou mid san Wei, da Leïla, af Dschidda z Saudearabian tiamt u "vaschloffn".
Eiglidad i d Haptorganisaziona vo da intanazionalnan Gmoischaftn wej da UNO un en Intanazionaln Grichtshuaf is Tunisia aa a Toal von a haffa Zechn u Vaoinn, wej da Union von n Arabischn Maghreb, da Arabischn Liga, da Groussn Arabischn Freihandlszoun, dan Gmoisamma Moakt von n Estlinga u Sidlinga Afrika, da Organisazion fia Islamischa Zammoawad, da Union fia s Mittlmearnata, da Afrikanischn Union, da Intanazionaln Organisazion fia d Frankofoni, da Gruppn vo d 77, da Gmoischaft vo de Sahel- u Sahara-Stootn u da Bewegung vo de Blockfreinan Stootn. U Tunisia houd aa an Assoziiatn-Vatroḡ mid da Eiropejschn Union ogschlossn un en Status von an Vullallejiatn ned-NATO-Mitglid dakrejgt.
Helfnboagstodn

D Helfnboagstodn, aa Kod d Iwoar, Terr d Ebernii u Öifnboakistn, amtle Repablik Côte d’Ivoire (RCI), san a Stoot z Westafrika õn n Atlantischn Ozean af da westlinga Seitn von n Gulf vo Guinea. Midrana Flechn vo 322 462 km² stoußt s af n Noadn westle mid Mali un estle mid Burkina Faso, af n Oustn mid Ghana, af n Westn neadle mid Guinea u sidle mid Liberia un af n Sin min Atlantischn Ozean zamma. Dej Bvelkaring wiad 2020 af 26 378 274 Eiwoana gschetzt. D politischa u administrativa Haptstod is Yamoussoukro, aa wenn quasi d ganzn Instituzionnan i da Nazion ira sana ekonomischn Metropoln Abidjan sitzn. Nemman Franzejsisch aswej a uffeziella Sprouch git s umma 70 Sprouchn u Varjetejtn, d wou in n Alltoḡ gredt wean. Aswej an duatatn Kreiza hom s an Westafrikanischn Franc (XOF), da wou õ s Makl mid 1 EUR zou 655,957 XOF fest bundn (owa aa schou ogweatet woan) is. Es Land is a Toal vo da Westafrikanischen Wiatschoftsgmoischaft, da Afrikanischn Union u da Organisazion fia islamische Zammoawat.
Ejascht nu umma 1843 a franzejsischs Protektorat is s en 10. Miarz 1893 a franzejsischa Koloni woan; es Land houd en 7. Agust 1960 unta n Staawal (franz. houlette) von n Félix Houphouët-Boigny, en ejaschtn President vo da Repablik, d Unohangekait daglengt. D Wiatschaft is ganz bsundas af d Produkzion vo Kaffee u Kakao asglegt, u houd in Laff vo de ejaschtn zwoa Joazent an groussn Afschwung dalebt, da wou d Helfnbogstodn zer en Zuḡvejch u Loatsterndl z Westafrika gmacht houd. 1990 datrift s Land, nemma da Wiatschaftskrisn, dej wou af s End vo d 70ga afkumma is, a Zeidl vo Gwirbl u Bima af gsellschaftlinga u politischa Eemma. Dej Problemm san min Toud von n Félix Houphouët-Boigny 1993 nou leja un iaḡa wuan.
Es Õnemma vonrana nein Vafossing u d Organisazion vo Presidentschaftswoln, dej wou in n 2000a Joua en Laurent Gbagbo õ d Spitz bracht hom, hom s ned zamm u fiate bracht, dej sozialnan u politischnan Spanninga zen gstamma u wegga zen putzn, dej wou en 19. Settemma 2002 nou zen Louslejsn un Owerutschn vonranan politisch-militerischn Krisl gfejad hom. Nou an haffa Frinspfeiffn u Dakkoadiring, hod d Presidentschaftswol vo 2010 en Siḡ fia n Alassane Ouattara geḡa san Kontrahentn Laurent Gbagbo assagseng. A 2015 widagwaalta hod da Alassane Ouattara es Wiatschaftsgsprejss duach a liberala u intervenzionnistischa Politik relonsiad oda neiafgweamt, is owa aa stoak kritisiad woan zwengs sana Fejaring vo Armej u Justiz. 2016 is a neia Vafossing õgnumma wuan, mid dera wou s za Drittn Repablik kumma is. Dej neia oda dritta Vafossing is en 17. Miaz 2020 nu amol gendat woan.
Niger

Da Niger, aa nouen Franzejsischn Nischäa, amtle République du Niger, engl. Republic of the Niger, is a vo Land umschlossna Stoot z Westafrika, da wou nou en Fluß Niger gnennt woan is. Es Land grenzt in Noadoustn mid Libya, in n Oustn min Tschad, in n Siḏn mid Nigeria u Benin, in Sidwestn mid Burkina Faso, in n Westn mid Mali, un in n Noadwestn mid Algeria zamm. Da Niger houd mid 1 270 000 km² d gressta Asdeaning z Westaffrika. Iwa 80% von n Land ling i da Sahara. Dej iwawejngt muslimischa Bvelkaring vo umma 22 Milliona Leit lebt om mejran i Sidlinga in n Sidwestn von n Land. Duatn ligt aa d Haptstod u gressta Metropoln Niamey.
Da Niger is abisl haude banand, krejgt awl ganz schlechta Noutn vo da intanazionoln Gmoischaft, sitzd õn n eftan af n letzan Plotz von n HDI. Vill vo de Ned-Wejstn-Regiona san iwahaps gfeaded zwengs da Trucknzeid u da Desertifikazion. D Wiatschaft konzentriat se af an Aingvabrauch (Subsistenzlandwiatschaft), mid aweng a Exportlandwiatschaft in Siḏn un aweng an Export vo Roustoff, õ ejaschta Stell "da Yellowcake", wos s duatn i s Grundwossa einesickad, woiss ma owa ned oda mechd ma lejwa ned wissn... 
Da Niger trifd zwengs da eigschlossnan Loḡ, da Trickn, da schwachn Landwiatschaft, da woksaden Bvelkaring, da Oamatei, en Nea-Draa-Kreiza-Machn-Kinna, da schlechtn Infrastruktua, da schlechtn medizinischn Vasuagung, da Umweltvaschmutzung uaw. af schwaare Pess u Hindaniss, ejḡatwou aa af an grejna Zweiḡ zen kemma... Seit da Unohangekait 1960 hom s in n Niger unta fimf vaschinanan Konstituzionan un unta drei vaschinanan Militeadiktatuanan glebt. Nou en Militeaputsch vo 2010 is da Niger jenfalls nominell a demokratischa Mera-Partein-Stoot woan. 
Dej Gsellschaft von n Niger zoigt a Diversitejt, wou se speist as longa aingstendinga Tradizionan u Gschichtnan vo de vaschinanan Velkln u Landstrichh. D Iwazol vo da Bvelkaring lebt af n Land u redt an Dialekt vo de umma 23 duatatn Sprouchn.